
1. DAXİL OLAN MƏLUMATLAR:

1.1. “Azərbaycan Dövlət Dəniz Akademiyası” Publik Hüquqi Şəxsin (bundan sonra Akademiya) əsas struktur bölməsindən biri olan Tədris-qeydiyyat şöbəsi (bundan sonra şöbə) bu Əsasnamə ilə müəyyən edilən səlahiyyətlər çərçivəsində beynəlxalq standartlara cavab verən yüksək səviyyəli ixtisaslı kadrların hazırlanması, həmçinin, tədris fəaliyyəti ilə bağlı fakültələrdə və kafedralarda tədrisin təşkili, tələbələrin attestasiyası sahəsində tədris-metodiki işlərin kordinasiyasını, planlaşdırılmasını, idarə olunmasını və onlara nəzarəti həyata keçirən bir şöbədir;
1.2. şöbə öz fəaliyyətində “Təhsil haqqında” Qanunu, “Publik hüquqi şəxsi haqqında” qanunu, Azərbaycan Respublikası Prezidentinin fərman və sərəncamlarını, Azərbaycan Respublikası Nazirlər Kabinetinin qərar və sərəncamlarını, Azərbaycan Respublikası Elm və Təhsil Nazirliyinin əmrlərini, kollegiyasının qərarlarını, Akademiyanın Nümunəvi Nizamnaməsini, “Azərbaycan Xəzər Dəniz Gəmiçiliyi” QSC-nin əmr və sərəncamlarını, Beynəlxalq Dəniz Təşkilatı (IMO) “Dənizçilərin hazırlanmasına onlara diplom verilməsinə və növbə çəkməyə dair” Beynəlxalq Konvensiyanın (STCW-78) və ona uyğun müvafiq Model Kursların tələblərini, Dövlət Dəniz və Liman Agentliyinin təklifl və tövsiyyələrini, İSO 9001-2015 Standartını rəhbər tutur;
1.3. şöbənin rəmi adı:
“Azərbaycan Xəzər Dəniz Gəmiçilyi” Qapalı Səhmdar Cəmiyyəti, “Azərbaycan Dövlət Dəniz Akademiyası” Publik Hüquqi Şəxsi, Tədris qeydiyyat şöbəsi.

2. ŞÖBƏNİN FƏALİYYƏTİNİN MƏQSƏDİ VƏ VƏZİFƏLƏRİ:

2.1. şöbənin fəaliyyətinin əsas məqsədləri:

2.1.1. fakültələrdə və kafedralarda tədris prosesinin səmərəli, mövcud standartlara uyğun təşkili və ona nəzarətin həyata keçirilməsinin təmin edilməsi;
2.1.2. təhsil proqramlarının reallaşdırılmasını həyata keçirən fakültələrin, kafedraların və digər struktur bölmələrinin fəaliyyətinin əlaqələndirilməsi;
2.1.3. tədrisin keyfiyyətinin yaxşılaşdırılması ilə əlaqədar təkliflər vermək;
2.1.4. akademiyanın partnyor olduğu təşkilatlar ilə sıx qarşılıqlı əlaqədə olmaqla tədrisdə mövcud innovasiyaları öyrənmək və tətbiqinə nail olmaq;
2.1.5. akademiyada müqavilə standartlarının hazırlanması, daxili və xarici mübadilə qaydalarının müəyyənləşdirilməsi və müqaisəli təhlilinin aparılması vasitəsi ilə tələbə mobilliyinin təmin edilməsi;
2.1.6. tədrisdə rəqabətə davamlı mütəxəssislərin hazırlanmasının təmin edilməsi;
2.1.7. yekun Dövlət Attestasiyasının keçirilməsini təmin etmək.
2.1.8. əsasnamə ilə müəyyən edilmiş digər istiqamətlərdə fəaliyyət; 

2.2. şöbə aşağıdakı vəzifələri yerinə yetirir:  


2.2.1. şöbə Akademiyanın fakültələrində, kafedralarında tədris prosesinə rəhbərlik edir, digər struktur bölmələrlə əlaqəli fəaliyyət göstərir və mütəmadi olaraq yerinə yetirilən işlər haqqında rektorluğa müvafiq hesabatların təqdim edilməsi. 
2.2.2. fəaliyyətini hazırlanmış illik iş planı əsasında həyata keçirilməsi;
2.2.3. tədris prosesinin perspektiv və cari planlaşdırılmasını təşkil etmək;
2.2.4. fakültələr və ixtisas kafedraları ilə birlikdə tədris planlarının və tədris-metodiki sənədlərin işlənib hazırlanmasını təşkil etmək;
2.2.5. hər tədris ili üçün fakültələr tərəfindən hazırlanmış işçi tədris planlarına nəzarət etmək;
2.2.6. kafedralar üzrə tədris yüklərinin hesablanması və təsdiqi, tədris yükünün professor-müəllim heyəti arasında ixtisasa uyğun bölgüsünə və yerinə yetirilməsinə nəzarət etmək;
2.2.7. kafedraların dərs yüklərinin yerinə yetirilməsi haqqında hesabatların toplanması və ümumiləşdirilməsi;
2.2.8. tədris prosesinin planlaşdırılması, təşkili və nəzarət məsələləri üzrə əmrlərin, sərəncamların və digər sənədlərin layihələrinin işlənib hazırlanması;
2.2.9. akademiyanın dövlət akkreditasiyasına hazırlığı ilə bağlı müvafiq fakültə və kafedralarla birlikdə lazım olan işlərin həyata keçirilməsi, zəruri materialların və özünüqiymətləndirmə göstəricilərinin hazırlanmasını təşkil etmək;
2.2.10. tədris prosesinin təhsil proqramlarına uyğun şəkildə təşkili və idarə olunmasına nəzarət etmək;
2.2.11. akademiya üzrə tədris prosesinin qrafikinin tərtibi və onun icrasına nəzarət etmək;
2.2.12. tədris prosesini təmin etmək üçün Akademiya üzrə auditoriya fondunun uçotu və bölgüsü, dərs cədvəllərinin tərtibi, “Elektron Akademiya” platformasında yerləşdirilməsi və yerinə yetirilməsinə nəzarət etmək;
2.2.13. fakültələrdə tədris auditoriyalarından istifadəyə nəzarət etmək;
2.2.14. tədris prosesində kafedralarda açıq dərslərin keçirilməsinin qrafikinin və hesabatının təsdiqinə nəzarət etmək;
2.2.15. tədris prosesinin gedişinin, imtahan sessiyalarının və yekun buraxılış attestasiyalarını təhlil etmək;
2.2.16. saathesabı dərs aparan müəllimlərin dərs uçotunun aparılması və hesablanmış əməkhaqqına nəzarətin etmək;
2.2.17. fakültə və kafedralara tədris prosesində müasir təlim texnologiyalarının tətbiqi və istifadəsi vəziyyətinə nəzarət etmək;
2.2.18. tələbə mobilliyinin təmin edilməsi məqsədi ilə müvafiq şöbələrlə birlikdə təhsil proqramlarının digər daxili və xarici universitetlər ilə müqaisəli təhlilini həyata keçirmək;
2.2.19. Akademiyada təhsil alan əcnəbi tələbələr haqqında məlumatları yoxlamaq və şəxsi işlərinin hazırlanmasına nəzarət etmək;
2.2.20. Akademiyanın keyfiyyət təminatı siyasətində nəzərdə tutulan tədbirlərin icrasında iştirak etmək;
2.2.21. şöbənin fəaliyyəti ilə əlaqədar təşkilati sənədlərin layihələrinin hazırlanmasında iştirak etmək; 
2.2.22. şöbənin fəaliyyəti ilə bağlı hesabatları dövrlər üzrə hazırlayır və Akademiyanın rəhbərliyinə təqdim etmək;
2.2.23. dənizçilik sahəsi üzrə mütəxəssislərin ixtisas səviyyələrinin artırılmasına və təkmilləşdirilməsinə uyğun tədris prosesinin təşkili və ona nəzarət etmək;
2.2.24. rəhbərlik tərəfindən tapşırılmış işlərin vaxtında icrasının təmini, əmr və göstərişlərin tələblərinə vaxtında və lazımi qaydada əməl etmək
2.2.25. kafedralar tərəfindən sillabuslar, təqvim və tədris planlarının və tədrislə bağlı digər sənədlərin tərtib edilməsinə nəzarət etmək;
2.2.26. kafedralarda tədris olunan bütün fənlər üzrə proqramların, dərslik və dərs vəsaitlərinin mövcudluğuna nəzarət etmək;
2.2.27. seçki müddəti başa çatmış dekan, kafedra müdirləri və professor-müəllim heyətinin müsabiqəsinin keçirilməsinin təşkilinə nəzarət etmək;
2.2.28. tədris və istehsalat (üzmə) təcrübələrin keçirilməsinin təşkili və onlara nəzarət etmək;
2.2.29. müxtəlif illərdə Akademiyadan xaric olunmuş tələbələrin bərpası, tələbələrin bir təhsil formasından digərinə, bir ixtisasdan başqasına köçürülmələri, akademik məzuniyyət verilməsi və məzuniyyətdən qayıtmaqla bağlı sənədlərin hazırlanması və əmrləşdirilməsini təşkil etmək;
2.2.30. illik statistik hesablamaların hazırlanması, həmin hesablamaların müvafiq orqanlara çatdırılmasının təmin edilməsi;
2.2.31. mövcud Əsasnamənin tələblərinə uyğun olaraq kredit borcu olan tələbələr üçün fakültə dekanları ilə birlikdə yay semestrinin təşkili və keçirilməsini təmin etmək;
2.2.32. növbəti tədris ili üçün müxtəlif ixtisaslar üzrə bakalavr və magistratura səviyyələrinə tələbə qəbulunun planlaşdırılması, rektorla və “AXDG” QSC-lə razılaşdırılması və Nazirlər Kabinetinə göndərilməsi;
2.2.33. tədris prosesi ilə bağlı müxtəlif əmrlərin hazırlanması, məktub və digər lazımi sənədlərin nazirlik və müxtəlif təşkilatlara göndərilməsi;
2.2.34. imtahan sessiyalarının keçirilməsinin təşkili və ona nəzarət etmək;
2.2.35. tələbələrin qeydiyyatı, müvafiq forma və əmrlərdən çıxarışların hərbi komissarlıqlara göndərilməsi;
2.2.36. ali təhsil haqqında dövlət sənədlərinin (diplom, diploma əlavə, transkript və arayış) tərtibatı, qeydiyyatı və məzunlara verilməsi;
2.2.37. Müddəti bitmiş sənədlərin arxivə verilməsini təşkil etmək.

2.3. Şöbənin vəzifələrinin yerinə yetirilməsi üçün aşağıdakı hüquqları var:

2.3.1. bu Əsasnamə ilə müəyyən edilmiş vəzifələrin yerinə yetirilməsi ilə əlaqədar səlahiyyətləri daxilində Akademiyanın fakültələrinə, kafedralarına və digər struktur bölmələrə müvafiq qaydada sorğular ünvanlamaq və onlardan müvafiq məlumatları (sənədləri) almaq;
2.3.2. tədrisin təşkilinin səmərəliliyinin artırılması üçün təhlillər və ümumiləşdirmələr aparmaq, müvafiq sahə üzrə rəy və təkliflər vermək;
2.3.3. öz vəzifə borcunu yerinə yetirmək üçün struktur bölmə rəhbərlərindən bütün lazımi informasiyanı və sənədləri almaq;
2.3.4. tədris dərslərində, eləcə də imtahanlarda iştirak etmək;
2.3.5. professor-müəllim heyətindən, tədris-köməkçi heyətdən tədris prosesini pozduğuna görə təqdimat yazmaq və bu qayda pozuntusunu aradan qaldırmaq üçün tədbirlər görmək;
2.3.6. qanunvericiliklə və Akademiya üzrə daxili sənədlərlə müəyyən edilən digər hüquqlar.

3. ŞÖBƏNİN MƏSULİYYƏTİ:

3.1. şöbə müdiri Akademiyanın rəhbərliyi tərəfindən ona həvalə edilmiş işlərin, verilmiş tapşırıqların icrası, Akademiya üzrə mövcud olan aidiyyatı sənədlərin tələblərinin yerinə yetirilməsinə məsuliyyət daşıyır.
3.2. şöbənin işçiləri şöbə müdiri tərəfindən onlara verilmiş tapşırıqların icrası üçün məsuliyyət daşıyırlar.

4. ŞÖBƏNİN İDARƏ OLUNMASI:

4.1. şöbənin strukturu və ştat vahidlərinin sayı “Azərbaycan Xəzər Dəniz Gəmiçiliyi” QSC tərəfindən təsdiq edilir.
4.2. şöbənin fəaliyyətinə cari nəzarət tədris işləri üzrə prorektor tərəfindən aparılır.
4.3. şöbənin fəaliyyətinə rektor tərəfindən təyin edilən şöbə müdiri rəhbərlik edir. 
4.4. şöbə müdiri şöbəyə həvalə olunmuş vəzifələrin yerinə yetirilməsini həyata keçirilməsi üçün cavabdehdir. 
4.5. şöbə müdiri müvəqqəti olmadıqda onu rektorun əmri ilə şöbə müdirinin müavini əvəz edir.
4.6. şöbənin digər əməkdaşları da rektor tərəfindən vəzifəyə təyin və azad edilir.

5. ŞÖBƏ MÜDİRİ:

5.1. şöbənin fəaliyyətini təşkil edir və ona rəhbərlik edir;
5.2. tabeliyində olan əməkdaşlar arasında iş bölgüsü aparır, onların fəaliyyətini əlaqələndirir, əmək, icra və xidmət intizamına riayət etmələrinə nəzarət edir;
5.3. şöbəyə həvalə olunmuş vəzifələrin vaxtında və keyfiyyətlə həyata keçirilməsinə nəzarət edir;
5.4. şöbə tərəfindən bu Əsasnamədə göstərilən qanunvericilik aktlarının və təşkilati-sərəncam sənədlərinin vaxtında və lazımi səviyyədə icrasını təmin edir;
5.5. şöbə üzrə Akademiyanın rəhbərliyi yanında müzakirə olunmalı məsələləri müəyyən edir və bu barədə təkliflərini aidiyyəti üzrə təqdim edir;
5.6. şöbənin əməkdaşları barədə həvəsləndirmə və intizam tənbehi tədbirləri görülməsi üçün Akademiyanın rəhbərliyinə təqdimatlar verir;
5.7. daxil olan məktub, ərizə, şikayət və təkliflərə qanunvericilikdə nəzərdə tutulmuş qaydada baxılmasını təmin və təşkil edir;
5.8. şöbədə kargüzarlıq işlərinin aparılmasını təmin edir;

Tədris qeydiyyat şöbəsinin əsasnaməsi Akademiyanın Elmi Şurasının 29.12.2023-

